Zápisnica z pedagogickej porady
zo dňa 22.09.2026

Prítomní : podľa prezenčnej listiny

PROGRAM :
1. Otvorenie pedagogickej porady 
2. Bubnovačka 2026 
3. Oboznámenie s Plánom profesijného rozvoja
4. Prechod na EduPage
5. Skríning zraku detí
6. Oboznámenie s krúžkovou činnosťou
7. Osobné spisy detí a pedagogická diagnostika
8. Požiadavky na učebné pomôcky a knihy
9. Zverejňovanie zápisníc 
10. Organizácia 50. výročia Materskej školy-Óvoda Jelka.
11. Záver
___________________________________________________________________________


1. Pedagogickú poradu viedla pani riaditeľka Anikó Kovácsová. Oboznámila pani učiteľky s programom pedagogickej porady, ktorý bol následne schválený.
2. Pani riaditeľka informovala pani učiteľky o možnosti zapojiť sa do podujatia „Bubnovačka – Aby bolo deti lepšie počuť 2026“. Pani učiteľky sa dohodli, že sa materská škola do podujatia zapojí. Podujatie sa uskutoční 19. novembra 2026 v čase od 10.00 do 11.00 hod.
3. Pani riaditeľka oboznámila pani učiteľky s Plánom profesijného rozvoja materskej školy, ktoré bolo prerokované. 
4. Pani riaditeľka informovala pani učiteľky o možnosti prechodu materskej školy na elektronický systém EduPage, ktorú navrhla Rada rodičov. O možnosti prechodu prebehlo hlasovanie. Pani učiteľky s prechodom na systém EduPage súhlasili. Predpokladaný prechod na systém EduPage je plánovaný od jari 2027.

5. Pani riaditeľka upozornila pani učiteľky, aby odovzdali zoznamy detí, ktorých rodičia prejavili záujem o skríning zraku. O presnom termíne skríningu bude pani riaditeľka pani učiteľky následne informovať.
6. Pani riaditeľka oboznámila pani učiteľky s organizáciou krúžkovej činnosti, s jednotlivými krúžkami, termínmi, časom a miestom ich realizácie.
· Anglický krúžok – utorok
1. skupina: 15.00 – 15.30 hod.
2. skupina: 15.30 – 16.00 hod.
· Slovenský krúžok – streda o 15.00 hod.
· Krajina slov (slovenský krúžok) – streda o 15.10 hod. Do krúžku je prihlásených 9 detí.
· Futbalový krúžok – raz týždenne, v stredu od 8.00 do 9.00 hod.
Pani riaditeľka oboznámila pani učiteľky aj s organizačnými pokynmi súvisiacimi s realizáciou jednotlivých krúžkov.
7. Pani riaditeľka upozornila pani učiteľky na potrebu priebežne dopĺňať a archivovať všetky potrebné dokumenty do osobných spisov detí. Zároveň pripomenula potrebu vykonať pedagogickú diagnostiku všetkých detí a viesť príslušnú dokumentáciu.
8. Pani riaditeľka vyzvala pani učiteľky, aby spísali požiadavky na učebné pomôcky a materiál potrebný do jednotlivých tried. Zároveň bolo uvedené, že je možné požiadať aj o knihy ako vianočné darčeky pre triedy. Zoznam požadovaných pomôcok a kníh je potrebné odovzdať v dostatočnom predstihu.
9. Pani riaditeľka upozornila pani učiteľky na potrebu pravidelného zverejňovania zápisníc z pedagogických porád na webovej stránke materskej školy.
10. Pani učiteľky spolu s pani riaditeľkou prerokovali organizačné zabezpečenie 50. výročia Materskej školy - Óvoda Jelka. Po vzájomnej dohode bol stanovený termín konania slávnostného podujatia na 16. októbra 2026 o 10.00 hod. Pani učiteľky sa dohodli na priebehu a programe podujatia, spôsobe jeho organizácie, výbere a príprave darčekov pre pozvaných hostí a na zozname pozvaných hostí. Jednotlivým pani učiteľkám boli pridelené konkrétne úlohy súvisiace s prípravou a realizáciou slávnostného podujatia.
11. Na záver pani riaditeľka poďakovala všetkým pani učiteľkám za aktívnu účasť, spoluprácu a ochotu podieľať sa na plnení jednotlivých úloh a na príprave plánovaných aktivít materskej školy.

Pedagogická rada berie na vedomie:
· Správne vedenie osobného spisu dieťaťa
· Krúžkovú činnosť.
Pedagogická rada prerokovala a schválila:
· Plán profesijného rozvoja

V Jelke, dňa 23.09.2026
Zápisnicu vypracovala:  S. M.      

